इन परिस्थितियों में डॉ.श्यामा प्रसाद मुखर्जी द्वारा नेहरु मंत्री मंडल से त्याग पत्र दे दिया गया.उनका दिल्ली में जबरदस्त स्वागत सभा में सम्मान किया गया.जहाँ डॉ. मुखर्जी ने आर्य समाज और राष्ट्रीय स्वयंसेवक संघ से अपील की कि वो उन्हें सहयोग देकर एक राष्ट्रवादी दल का गठन कराएँ.संघ द्वारा उनके इस आह्वान पर अपने कुछ प्रचारकों को डॉ.मुखर्जी के सहयोग में लगा दिया गया.जिनमे पंडित दीनदयाल उपाध्यायजी, श्री अटल बिहारी वाजपेयी, बलराज मधोक आदि प्रमुख थे.अडवाणी जी भी उनमे से एक थे.लेकिन राष्ट्रीय स्टार पर उनकी कोई पहचान नहीं थी.जब १९७३ में कानपूर अधिवेशन से पूर्व श्री लालकृष्ण अडवाणी जी को जनसंघ का राष्ट्रीय अध्यक्ष घोषित किया गया तो संघ के अनेकों वरिष्ठ प्रचारक भी उन्हें नहीं जानते थे.मैं उन दिनों पी सी एस की परीक्षा देने इलाहाबाद गया हुआ था और जीरो रोड स्थित संघ कार्यालय पर रहकर परीक्षा दे रहा था. श्री वीरेश्वर द्विवेदीजी उन दिनों इलाहाबाद में नगर प्रचारक थे.तथा श्री जयगोपाल जी विभाग प्रचारक थे.श्री जयगोपाल जी ने मुझसे पूछा था कि ”ये अडवाणी जी कौन हैं भाई, इनका तो कहीं नाम ही नहीं सुना”.तब मैंने बताया था कि वो दिल्ली मेट्रोपोलिटन कोंसिल के अध्यक्ष रहे हैं.तो कहने का अर्थ ये कि भारतीय जनसंघ के गठन में अडवाणी जी कि भूमिका संस्थापक की नहीं थी.